Richard Kuhn

Richard Kuhn (* 3. december 1900, Viedeň, Rakúsko – † 1. august 1967, Heidelberg, Nemecko) bol rakúsko-nemecký biochemik, ktorý v roku 1938 získal Nobelovu cenu za chémiu za „prácu na karotenoidoch a vitamínoch“.

Životopis 
V roku 1918 začal študovať chémiu na Viedenskej univerzite. Potom pokračoval štúdiom na mníchovskej univerzite, kde v roku 1922 získal doktorát.

Po štúdiu pracoval na mníchovskej univerzite, potom na vysokej technickej škole (ETH) v Zürichu a od roku 1929 na univerzite v Heidelbergu, kde sa v roku 1937 stal vedúcim oddelenia chémie.

Zaoberal sa teoretickými problémami organickej chémie (napr. stereochemickými vlastnosťami alifatických a aromatických zlúčenín, alebo kyslosťou uhľovodíkov) a biochémiou (karotenoidy, flavíny, vitamíny a enzýmy). Najviac sa venoval vitamínom B2 a B6.

Cez druhú svetovú vojnu pracoval na vývoji chemických zbraní. V roku 1944 objavil zlúčeninu soman, ktorá sa neskôr používala ako chemická zbraň.

V roku 1928 sa oženil s Daisy Harmannovou, s ktorou mal dvoch synov a štyri dcéry.

Referencie

Iné projekty

Externé odkazy 
 Biografia na Nobelprize.org

Zdroj 

Osobnosti z Viedne
Rakúski chemici
Nemeckí biochemici
Nositelia Nobelovej ceny za chémiu
Rakúski nositelia Nobelovej ceny
Nemeckí nositelia Nobelovej ceny
Absolventi Viedenskej univerzity
Osobnosti na rakúskych poštových známkach